חוק מימון מפלגות (תיקון מס' 36), התשע"ח-2018
הצעת חוק פרטית, הכנסת ה-20
פורסם: ספר החוקים, חוברת 2727, עמ' 710, 2018-06-28T00:00:00+03:00
תיקון זה עוסק במימון הבחירות וחלוקת המימון בין מפלגות שונות המגישות רשימת מועמדים משותפת בבחירות לכנסת. ההצעה כוללת תיקונים טכניים ועיגון לעניינים שנוהגים היום, כמו עיגון האופן שבו מחושב מימון הבחירות לכל מפלגה בנפרד, לצד הסדרת נושא באי כוח המפלגות השונות, קביעת חובה על ציון ההשתייכות המפלגתית של כל מועמד לכנסת, וחיוב המפלגות לערוך הסכם מימון לפני התמודדות משותפת.
החידוש העיקרי הוא מתן אפשרות למפלגות שהגישו רשימת מועמדים משותפת לנהל את חשבונות הבחירות שלהן בנפרד, בעוד שהתנהלות כספית משותפת תחייב מסירת הודעה. עניין זה מחייב גם הסדרה של סוגיות משיקות, כמו ההצעה כי בשנה שמתקיימות בה בחירות לכנסת יראו את המפלגות השונות כסיעה אחת לעניין תקרת התרומות, אף אם התנהלותן הכספית נפרדת.